Даян Луманс 
Ако можех да отгледам детето си отново
Щях най-напред да се погрижа да има самочувствие,
а след това дом...

Щях повече да рисувам с пръсти
и по-малко да соча с пръст...

Щях да отделям по-малко внимание на грешките
и повече на близостта...

Щях да гледам по-малко часа
и час по час да си отварям очите...

Щях да искам по-малко да знам
и повече да обичам...

Щях да ходя повече на екскурзии
и повече да пускам хвърчила...

Щях да престана да си играя на сериозна
и сериозно да играя...

Щях повече да тичам през полята
и да зяпам звездите...

Щях повече да гушкам
и по-малко да дърпам и тегля...

Щях по-честичко да виждам
дъба в жълъдчето...

Щях по-рядко да съм твърда
и да утвърждавам по-често...

Щях по-малко да ратувам за любовта към силата.
И да се грижа повече за силата на любовта...
